|  |
| --- |
| **Prilog 2.** |

**CILJEVI LRS LAG-a Gorski kotar 2023.-2027.**

|  |  |  |  |
| --- | --- | --- | --- |
| **Naziv općeg cilja** | **Kratki opis općeg cilja** | **Naziv specifičnog cilja** | **Kratki opis specifičnog cilja** |
| OC 2. Stvaranje održive poljoprivredne proizvodnje | Svrha ovog cilja je osigurati dugoročnu ekonomsku, ekološku i društvenu održivost poljoprivrednih aktivnosti, s ciljem poboljšanja kvalitete života poljoprivrednika, zaštite okoliša i očuvanja prirodnih resursa | SC 3. Povećanje konkurentnosti primarne poljoprivrede i prerade poljoprivrednih proizvoda kroz obnovu i modernizaciju | Svrha specifičnog cilja je osnažiti sektor primarne poljoprivrede i prerade kako bi postao konkurentniji na tržištu korištenjem digitalnih i zelenih tehnologija te automatizacijom/modernizacijom poslovanja |
| SC4. Generacijska obnova poljoprivrednih gospodarstava | Svrha specifičnog cilja je potaknuti mlade za bavljenje poljoprivredom te daljnji ostanak u poljoprivrednoj proizvodnji mladih koji se već bave poljoprivrednom proizvodnjom. |

Opći ciljevi ove LRS teže povećanju kvalitete života, smanjenju ruralne depopulacije te stvaranju održive poljoprivredne proizvodnje na području teritorija LAG-a Gorski kotar.

Kroz *„****OC 2. Stvaranje održive poljoprivredne proizvodnje*“** teži se postizanju dugoročne ekonomske, ekološke i društvene održivosti poljoprivrednika na području LAG-a. Cilj je osigurati da poljoprivrednici mogu dugoročno održavati svoje aktivnosti bez ovisnosti o kratkoročnim promjenama tržišta ili ekonomske nestabilnosti. To uključuje pružanje potpore i poticaja kako bi se povećala produktivnost, konkurentnost i stabilnost poljoprivrednih gospodarstava. Stvaranjem održive ekonomske osnove, poljoprivrednici će imati stabilnije prihode i veći životni standard. Uz dostizanje veće ekonomske održivosti, cilj je postići poljoprivrednu proizvodnju koja povoljno djeluje na okoliš i prirodne resurse kroz primjenu novih inovativnih pristupa i modernih ekoloških praksi Očuvanje okoliša je od vitalne važnosti za dugoročnu održivost poljoprivrede i općenito za dobrobit društva. Opći cilj, sa aspekta društvene održivosti, teži jačanju socijalnog i ekonomskog razvoja lokalne zajednice, poticanju suradnje i prenošenju znanja među poljoprivrednicima i njihovom uključivanju u lokalne, ruralne inicijative. Dostizanjem ovog cilja, LAG Gorski kotar će stvoriti održive temelje za poljoprivrednu proizvodnju. To će pomoći u poboljšanju života poljoprivrednika, zaštiti okoliša i očuvanju prirodnih resursa, a istovremeno će doprinijeti održivom razvoju cijelog područja.

Ostvarenje OC 2 ostvariti će se kroz dostizanje specifičnih ciljeva, a to su:

***SC 3. Povećanje konkurentnosti primarne poljoprivrede i prerade poljoprivrednih proizvoda kroz obnovu i modernizaciju***

***SC 4. Generacijska obnova poljoprivrednih gospodarstava***

Kroz ***SC 3. Povećanje konkurentnosti primarne poljoprivrede i prerade poljoprivrednih proizvoda kroz obnovu i modernizaciju*** povećati će se konkurentnost poljoprivrednih proizvoda na tržištu, što uključuje poticanje veće proizvodnje visokokvalitetnih primarnih i prerađenih poljoprivrednih proizvoda koji će biti atraktivni kupcima. Kroz modernizaciju i obnovu poljoprivrednih operacija, poljoprivredni sektor LAG-a će postati sposoban bolje konkurirati drugim proizvođačima na domaćem i međunarodnom tržištu. Implementacija digitalnih tehnologija u poljoprivrednoj proizvodnji i preradi omogućiti će učinkovitije upravljanje resursima, praćenje i analizu poljoprivredne proizvodnje te optimizaciju poslovnih procesa. Automatizacijom poljoprivrednih operacija omogućiti će se povećanje učinkovitosti, smanjiti troškovi, pogreške i opterećenje proizvodnje u slučaju nedostatka radne snage. Uvođenje zelenih tehnologija pomoći će smanjenju negativnog utjecaja poljoprivrede na okoliš kroz primjene održivih metoda uzgoja, smanjenje potrošnje energije prelaskom na OIE i smanjenje emisije stakleničkih plinova. S obzirom da najveći poljoprivrednih gospodarstva na području LAG-a čine upravo mali poljoprivrednici, njihova održivost postići će se povećanjem ekonomske vrijednosti poljoprivrednih gospodarstava, modernizacijom i automatizacijom poljoprivredne proizvodnje. Cilj je potaknuti ih na veću proizvodnju, preradu i razvoj novih poljoprivrednih proizvoda kako bi postala samoodrživa.

Kroz ***SC 4. Generacijska obnova poljoprivrednih gospodarstava***potaknuti će se mladi poljoprivrednici za nastavak poslovanja u poljoprivrednom sektoru i omogućiti smjena generacija - tranzicija između starijih i mlađih poljoprivrednika/nositelja poljoprivrednih gospodarstava kako bi se nastavilo poljoprivredno poslovanje i opstanak gospodarstava području LAG-a. Generacijska obnova doprinijeti će lakšem uvođenju novih tehnologija i poljoprivrednih praksi što će omogućiti veću isplativost poslovanja i povećanje životnog standarda.